2021/2022

uporabnik\_2

Ministrstvo za Šolstvo in Šport

 2021/2022

Osnovna šola Jelšane



**OSNOVNA ŠOLA IN VVE VRTEC**

**PUBLIKACIJA**

**Dragi učenci, otroki ter spoštovani starši!**

Prihajajoče šolsko leto bo v znamenju velikega praznovanja. Osnovna šola Jelšane namreč obeležuje 170 letnico njenega delovanja. Ta dogodek prestavlja z ene strani veliko odgovornost, z druge strani pa ponazarja tradicijo. Šola se je v vseh teh letih razvijala, postaja vse bolj opremljena z moderno tehnologijo, fizična podoba, pa kaže na skromno prikupnost in srčnost. Podoba šole se izraža tudi na strokovnosti in srčnosti zaposlenih na OŠ Jelšane, delujemo kot družina in občutja prenašamo tudi na naše otroke in učence.

V šolskem letu 2021/2022 bo šolo obiskovalo 70 učencev ter 17 vrtčevih otrok.

Želim si, da bi to šolsko leto izvedli v celoti, s pristnimi medosebnimi stiki ter da bi se šole na daljavo le še spominjali.

Vsem otrokom in učencem ter njihovim družinam želim uspešno, srečno in zdravo šolsko leto.

 Mileta Grujić,

 v. d. ravnatelja

**VSEBINA**

**PODATKI O ŠOLI**

[1. IME IN SEDEŽ ŠOLE 3](#_Toc83196086)

[2. status in program šole 3](#_Toc83196087)

[3. OPREDELITEV ŠOLSKEGA OKOLIŠA 4](#_Toc83196088)

[4. ORGANIZACIJSKA SHEMA ŠOLE 4](#_Toc83196089)

[5. PRIKAZ ORGANOV UPRAVLJANJA ŠOLE IN STROKOVNIH ORGANOV ŠOLE 4](#_Toc83196090)

[VII. PREDSTAVITEV PROGRAMA 6](#_Toc83196091)

[1. PREDMETNIK OSNOVNE ŠOLE 6](#_Toc83196092)

[2. DNEVI DEJAVNOSTI 7](#_Toc83196093)

[3. INTERESNE DEJAVNOSTI IN TEKMOVANJA 9](#_Toc83196094)

[4. ŠOLA V NARAVI 11](#_Toc83196095)

[5. NACIONALNO PREVERJANJE ZNANJA OB KONCU 2. IN 3. VZGOJNO-IZOBRAŽEVALNEGA OBDOBJA 12](#_Toc83196096)

[VIII. PRIKAZ ORGANIZACIJE DELA ŠOLE 13](#_Toc83196097)

[1. KOLEDAR ZA ŠOLSKO LETO 2021/2022 13](#_Toc83196098)

[2. ŠOLSKA SVETOVALNA SLUŽBA IN DRUGE STROKOVNE SLUŽBE 14](#_Toc83196099)

[3. ŠOLSKA KNJIŽNICA 14](#_Toc83196100)

[4. UČBENIŠKI SKLAD 16](#_Toc83196101)

[5. PROGRAM SODELOVANJA S STARŠI 16](#_Toc83196102)

[6. PODALJŠANO BIVANJE, VARSTVO VOZAČEV 17](#_Toc83196103)

[7. ŠOLSKA PREHRANA 17](#_Toc83196104)

[8. ORGANIZACIJA PREVOZA 18](#_Toc83196105)

[9. šolanje v času pandemije 18](#_Toc83196106)

[PODATKI O VRTCU 19](#_Toc83196107)

[1. ORGANIZIRANOST VRTCA 19](#_Toc83196119)

[2. PROSTOR 20](#_Toc83196120)

[3. ZDRAVJE OTROK V VRTCU 21](#_Toc83196121)

[4. PROGRAM VRTCA 21](#_Toc83196122)

[5. SODELOVANJE Z ŠOLO, OKOLJEM IN KRAJEVNO SKUPNOSTJO 22](#_Toc83196123)

[6. PRIPOROČILA ZA DELOVANJE VRTCA OB POJAVLJANJU COVID-19 25](#_Toc83196124)

**PODATKI O ŠOLI**

## IME IN SEDEŽ ŠOLE

**OSNOVNA ŠOLA JELŠANE**

Šola s svojo vzgojno-izobraževalno dejavnostjo uresničuje in zagotavlja potrebe po osnovnošolskem izobraževanju na območju, za katerega je ustanovljena. Pod OŠ Jelšane sodi tudi VVE Vrtec.

**TELEFONI:**

Tajništvo: **(05) 711 87 00**



Ravnatelj: **(05) 711 87 01**

**Zbornica: (05) 711 87 02**

**Kuhinja: (05) 711 87 04**

Vrtec: **(05) 711 87 03**

**FAX:**

**(05) 711 87 07**

**Spletni naslov šole:** [**http://www.os-jelsane.si**](http://www.os-jelsane.si)

**Naslova za pošiljanje uradne e-pošte**

**Tajništvo:** **jozica.majdic@guest.arnes.si**

**Ravnatelj:** grujic.mileta@gmail.com

## status in program šole

Osnovna šola Jelšane je javni vzgojno-izobraževalni zavod, ki izvaja program osnovnošolskega izobraževanja. od 1. do 9. razreda in program za predšolske otroke. Obsega obvezni in razširjeni program. Obvezni program obsega obvezne predmete, izbirne obvezne predmete, dneve dejavnosti, ure oddelčne skupnosti in šolo v naravi. Razširjeni program obsega neobvezne izbirne predmete, jutranje varstvo, podaljšano bivanje, varstvo vozačev, dodatni in dopolnilni pouk, individualno in skupinsko pomoč ter interesne dejavnosti.

V sestavo Osnovne šole Jelšane spada enota vrtec, ki deluje na sedežu zavoda oz. šole za izvajanje vzgojno-varstvenega programa za otroke od 11. meseca starosti do vstopa v osnovno šolo.

Ustanovitelj Osnovne šole Jelšane je Občina Ilirska Bistrica.

## OPREDELITEV ŠOLSKEGA OKOLIŠA

Opredeljen je v Odloku o ustanovitvi javnih zavodov Občine Ilirska Bistrica. V šolski okoliš spadajo vasi Dolenje, Fabci, Jelšane, Nova vas, Novokračine, Sušak in Veliko Brdo.

## ORGANIZACIJSKA SHEMA ŠOLE

Osnovna šola ima v svoji organizacijski shemi za izvajanje obveznega in razširjenega programa:

1. **V. D. RAVNATELJA ŠOLE**
2. **SVETOVALNO SLUŽBO**
3. **KNJIŽNICO**
4. **ODDELKE ŠOLE :**

a) 9-letna osnovna šola:

1. 1. triletje (kombinacija 1. in 2. razred, samostojni 3. razred)
2. 2. triletje (kombinacija 4. in 5. razred in kombinacija 6. in 7. razred)
3. 3. triletje (kombinacija 8. in 9. razred)
4. PODALJŠANO BIVANJE: 2. oddelka od 1. do 5. razreda
5. **TAJNIŠTVO IN RAČUNOVODSTVO ŠOLE**

E-mail: tajnistvo@o-jelsane.po.mss.edus.si

1. **KUHINJO**

Telefon: (05) 711 87 04

## PRIKAZ ORGANOV UPRAVLJANJA ŠOLE IN STROKOVNIH ORGANOV ŠOLE

Svet šole sestavljajo:

- v. d. ravnatelja, pedagoški vodja in poslovodni organ šole, je Mileta Grujić,

- svet zavoda, predsednik Dejan Čeranič,

- svet staršev, predsednica Urška Blazinšek.

Strokovni organi šole so:

- učiteljski zbor,

- programski učiteljski zbor,

- oddelčni učiteljski zbor,

- razrednik in

- strokovni aktivi.

**SVET STARŠEV**

V svetu staršev sodelujejo starši posameznih oddelkov, ki so izvoljeni na 1. roditeljskem sestanku v tekočem šolskem letu.

**V.D. RAVNATELJA**

Ravnatelj organizira, vodi in predstavlja šolo ter opravlja druge naloge v skladu z zakonodajo. V. d. ravnatelja je dr. Mileta Grujić.

**STROKOVNI ORGANI ŠOLE**

UČITELJSKI ZBOR ŠOLE sestavljajo vsi strokovni delavci šole.

ODDELČNI UČITELJSKI ZBOR sestavljajo učitelji, ki opravljajo vzgojno-izobraževalno delo v posameznem oddelku. V oddelčnem učiteljskem zboru po potrebi sodelujejo tudi svetovalni in drugi strokovni delavci.

RAZREDNIK vodi delo oddelčnega učiteljskega zbora, analizira vzgojne in učne rezultate oddelka, skrbi za reševanje vzgojnih in učnih problemov posameznih učencev, sodeluje s starši in šolsko svetovalno službo, odloča o vzgojnih ukrepih ter opravlja druge naloge v skladu z zakonodajo.

STROKOVNI AKTIVI ŠOLE vključujejo učitelje istega predmeta oziroma istih predmetnih področij.

# PREDSTAVITEV PROGRAMA

##  PREDMETNIK OSNOVNE ŠOLE

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Predmeti / število ur tedensko  | 1.r | 2.r | 3.r | 4.r | 5. r | 6. r | 7. r | 8.r | 9.r  |
| SLOVENŠČINA | 6 | 7 | 7 | 5 | 5 | 5 | 4 | 3,5 | 4,5 |
| MATEMATIKA | 4 | 4 | 5 | 5 | 4 | 4 | 4 | 4 | 4 |
| TUJI JEZIK |  | 2 | 2 | 2 | 3 | 4 | 4 | 3 | 3 |
| LIKOVNA UMETNOST | 2 | 2 | 2 | 2 | 2 | 1 | 1 | 1 | 1 |
| GLASBENA UMETNOST | 2 | 2 | 2 | 1,5 | 1,5 | 1 | 1 | 1 | 1 |
| DRUŽBA |  |  |  | 2 | 3 |  |  |  |  |
| GEOGRAFIJA |  |  |  |  |  | 1 | 2 | 1,5 | 2 |
| ZGODOVINA |  |  |  |  |  | 1 | 2 | 2 | 2 |
| DOMOVINSKA IN DRŽAVLJANSKA KULTURA IN ETIKA |  |  |  |  |  |  | 1 | 1 |  |
| SPOZNAVANJE OKOLJA | 3 | 3 | 3 |  |  |  |  |  |  |
| FIZIKA |  |  |  |  |  |  |  | 2 | 2 |
| KEMIJA |  |  |  |  |  |  |  | 2 | 2 |
| BIOLOGIJA |  |  |  |  |  |  |  | 1,5 | 2 |
| NARAVOSLOVJE |  |  |  |  |  | 2 | 3 |  |  |
| NARAVOSLOVJE IN TEHNIKA |  |  |  | 3 | 3 |  |  |  |  |
| TEHNIKA IN TEHNOLOGIJA |  |  |  |  |  | 2 | 1 | 1 |  |
| GOSPODINJSTVO  |  |  |  |  | 1 | 1,5 |  |  |  |
| ŠPORT | 3 | 3 | 3 | 3 | 3 | 3 | 2 | 2 | 2 |
| IZBIRNI PREDMETI |  |  |  |  |  |  | 2/3 | 2/3 | 2/3 |
| Število predmetov | 6 | 7 | 7 | 8 | 9 | 11 | 12-14 | 14-16 | 12-14 |
| Število ur tedensko | 20 | 23 | 24 | 23,5 | 25,5 | 25,5 | 27/28 | 27,5/28,5 | 27,5/28,5 |
| Število tednov pouka | 35 | 35 | 35 | 35 | 35 | 35 | 35 | 35 | 32 |
| ODDELČNA SKUPNOST |  |  |  | 0,5 | 0,5 | 0,5 | 0,5 | 0,5 | 0,5 |
| Dnevi dejavnosti / število dni letno |
| KULTURNI DNEVI | 4 | 4 | 4 | 3 | 3 | 3 | 3 | 3 | 3 |
| NARAVOSLOVNI DNEVI  | 3 | 3 | 3 | 3 | 3 | 3 | 3 | 3 | 3 |
| TEHNIŠKI DNEVI | 3 | 3 | 3 | 4 | 4 | 4 | 4 | 4 | 4 |
| ŠPORTNI DNEVI | 5 | 5 | 5 | 5 | 5 | 5 | 5 | 5 | 5 |
| Število tednov dejavnosti | 3 | 3 | 3 | 3 | 3 | 3 | 3 | 3 | 3 |

## DNEVI DEJAVNOSTI

|  |
| --- |
| 1. do 5. razred |
| DEJAVNOST | TEMA | ČAS |
| Naravoslovni dnevi | Tradicionalni slovenski zajtrk | 20.nov |
| Skrb za zdravje | april |
| Obisk kmetije | maj |
| Kulturni dnevi | 1. Šolski dan (predstava: Mareta Čareta) | 1.sep |
| Po urah: DAN REFORMACIJE, DAN SAMOSTOJNOSTI IN ENOTNOSTI, PREŠERNOV DAN, SLOVO OD 9. RAZREDA, DAN DRŽAVNOSTI | Vse leto |
| Božični sejemPrireditev za starše | december |
| Gledališka, glasbena predstava | Vse leto |
| Športni dnevi | Pohod | september |
| Kros | september |
| Zimski športni dan | januar |
| Športno-vzgojni karton, kolesarjenje | maj |
| Plavanje | junij |
| Tehniški dnevi | Izdelki za božični sejem | deember |
| Pust | 1.mar |
| Promet | maj |
| 4. do 5. razred |
| DEJAVNOST | TEMA | ČAS |
| Naravoslovni dnevi | Tradicionalni slovenski zajtrk | 20.nov |
| Začutimo okolje | Šola v naravi (september) |
| Skrb za zdravje | april |
| Obisk kmetije | maj |
| Kulturni dnevi | 1. Šolski dan (predstava: Mareta Čareta) | september |
| Po urah: DAN REFORMACIJE, DAN SAMOSTOJNOSTI IN ENOTNOSTI, PREŠERNOV DAN, SLOVO OD 9. RAZREDA, DAN DRŽAVNOSTI | Vse leto |
| Božični sejem | December |
| Prireditev za starše | Maj/Junij |
| Gledališka, glasbena predstava | Vse leto |
| Športni dnevi | Pohod | september |
| Kros | september |
| Zimski športni dan | januar |
| Športno-vzgojni karton, kolesarjenje | maj |
| Plavanje | september (šola v naravi) |
| Tehniški dnevi | Izdelki za božični sejem | december |
| Pust | 1.mar |
| Promet | maj |
| Začutimo okolje | Šola v naravi (september) |
| 6. do 9. razred |
| DEJAVNOST | TEMA | ČAS |
| Naravoslovni dnevi | Trst (CŠOD) ali slovensko primorje | oktober |
| Reka sedmih imen (CŠOD) | april |
| Šola v naravi 6.,7. R | september |
| Zgodovina mojega kraja 8., 9. R | september |
| Kulturni dnevi |   1. Šolski dan:  | vse leto |
| Predstava Čarovnije Mareta Čareta |
| Dan reformacije |
| Prešernov dan |
| Dan državnosti |
| Slovo od 9. Razreda |
| KD deljen: | deember |
| Božični sejem |
| Dan samostojnosti in enotnosti |
| Spoznajmo Prešerna | februar |
| Športni dnevi | Jesenski pohod | september |
| Kros | september |
| Zimski športni dan | januar, februar |
| ŠVK, kolesarjenje | april |
| Šola v naravi 6., 7. R | september |
| Plavanje 8., 9. R | Junij |
| Tehniški dnevi | Šola v naravi 6., 7. R | september |
| SGLŠ Postojna 8., 9. R | september |
| Izdelki za božični sejem | december |
| Glasbene delavnice | januar |
| Gradovi ob Savi in energija | maj |

## INTERESNE DEJAVNOSTI IN TEKMOVANJA

|  |  |  |
| --- | --- | --- |
| **DEJAVNOSTI** | **MENTORJI** | **RAZREDI** |
| Bralno-ustvarjalni krožek | K. J. Šajn | 1.–4. Razred |
| Spretni prstki | J. Frol | 1.–3. Razred |
| Glasbeno-dramska skupina | R. Kompan, K. J. Šajn | 1.–5. Razred |
| Računanje je igra | R. Kompan | 4. In 5. Razred |
| Cici vesela šola | J. Frol, K. J. Šajn, R. Kompan  | 1.–4. Razred |
| Eko bralna značka | R. Kompan | 1.–9. Razred |
| Bralna značka | Romana Kompan | 1.–9. R., vrtec |
| Angleška bralna značka | N. Stock, A. Čeligoj | 2.–9. Razred |
| Otroški pevski zbor | J. Frol | 1.–5. Razred |
| Mladinski pevski zbor | M. Grujić | 6.–9. Razred |
| Orffov ansambel | N. Pirih | 5.–8. Razred |
| Dramska skupina | J. Raspor | 6. -9. Razred |
| Novinarski krožek | N. Pirih | 6., 7. In 9. Razred |
| Vesela šola | M. Šajn | 4.–9. Razred |
| Zgodovinski krožek | M. Šajn | 7.–9. Razred |
| Krožek zdrave šole | K. J. Šajn, A. Stegu | 1.–9. Razred |
| Vrtnarsko-sadjarski krožek  | J. Frol | 1.–5. Razred |
| Prometno-tehnični krožek | J. Knafelc | 6.–9. Razred |
| Kolesarski izpit | U. Valenčič | 5. Razred |
| Planinski krožek | J. Knafelc | 1.–9. Razred |
| Ekošola kot način življenja | R. Kompan | 1.–9. Razred |
| Športni krožek - mali rokomet | D. Čeranič | 1.–3. Razred |
| Športni krožek - gimnastika | D. Čeranič | 1.–5. Razred |
| Košarkarski krožek\* | Zunanji sodelavec | 1.–4. Razred |
|  |  |  |

|  |
| --- |
| TEKMOVANJA V ZNANJU IN MENTORJI |
| Cici vesela šolaRačunanje je igra | J. FrolR. KompanK. J. Šajn | OŠ |
| Matematični kenguru za Vegovo priznanje | U. Valenčič | OŠ SLO |
| Slovenščina − tekmovanje za Cankarjevo priznanje | R. KompanJ. Raspor | OŠ |
| Angleška bralna značka | A. Čeligoj | OŠ |
| Vesela šola, 7. – 9. Razred | M. Šajn | OŠ SLO |
| Geografija | M. Šajn | OŠ SLO |
| Zgodovina | M. Šajn | OŠSLO |
| Biologija – za Proteusovo priznanje | A. Stegu | OŠSLO |
| Fizika za Stefanovo priznanje | P. Valenčič  | OŠ SLO |
| Tekmovanje iz angleščine | N. Stock | OŠ SLO |
| Kemija – za Preglovo priznanje | A. Stegu  | OŠ SLO |
| Promet- Kaj veš o prometu | J. Knafelc | OBČSLO |
| Rokomet, odbojka, nogomet, kros, med dvema ognjema |  D. Čeranič  | OBČREG |
| Sladkorna bolezen- tekmovanje | N. Kalc | OŠSLO |

## ŠOLA V NARAVI

|  |  |  |  |
| --- | --- | --- | --- |
| OBLIKA | RAZRED | TERMIN | KRAJ IZVEDBE |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

## NACIONALNO PREVERJANJE ZNANJA OB KONCU 2. IN 3. VZGOJNO-IZOBRAŽEVALNEGA OBDOBJA

Ob koncu drugega in tretjega obdobja se znanje učencev preverja z nacionalnim preverjanjem znanja (NPZ), s katerim se preverjajo standardi znanja, določeni z učnim načrtom. Preverjanje znanja je za vse učence obvezno.

Ob koncu drugega obdobja šola po predpisanem postopku izvede nacionalno preverjanje znanja iz slovenskega jezika, matematike in tujega jezika. Ob koncu tretjega triletja se znanje učencev preverja iz slovenskega jezika, matematike in tretjega predmeta, ki ga izmed vseh obveznih predmetov 8. in 9. razreda vsako leto posebej septembra določi minister/-ica za šolstvo. Minister/-ica po predhodni pridobitvi mnenja Strokovnega sveta RS za splošno izobraževanje izbere največ štiri predmete, iz katerih se bo v tekočem šolskem letu izvedlo preverjanje znanja.

|  |  |
| --- | --- |
| 4. 5. – sreda | NPZ iz slovenščine/italijanščine/madžarščine za 6. in 9. razred |
| 6. 5. – petek  | NPZ iz matematike za 6. in 9. razred |
| 10. 5. – torek | NPZ iz tretjega predmeta za 9. razredNPZ iz tujega jezika za 6. razred |

# PRIKAZ ORGANIZACIJE DELA ŠOLE

## KOLEDAR ZA ŠOLSKO LETO 2021/2022

Šolsko leto se deli na dve ocenjevalni obdobji. Ocenjevalni obdobji v šolskem letu 2021/2022 sta:

1. ocenjevalno obdobje: od 1. septembra do 31. januarja

2. ocenjevalno obdobje: od 1. februarja do 24. junija

 od 1. februarja do 15. junija za učence 9. razreda

**Ocenjevalne konference:**

1. **ocenjevalna konferenca: ponedeljek, 31. januar 2022**
2. **ocenjevalna konferenca: ponedeljek, 13. junij 2022** za učence 9. razreda

 **torek, 21. junij** **2022** za učence ostalih razredov

**Počitnice po šolskem koledarju:**

- jesenske: od 25. oktobra 2021 do 1. novembra 2021

- novoletne: od 25. decembra 2021 do 2. januarja 2022

- zimske: od 21. februarja 2022 do 25. februarja 2022

- prvomajske: od 27. aprila 2022 do 2. maja 2022

- poletne: od 25. junija 2022 do 31. avgusta 2022

**Pouka prosti dnevi:**

- 31. oktober – DAN REFORMACIJE

- 1. november – DAN SPOMINA NA MRTVE

- 25. december – BOŽIČ

- 26. december – DAN SAMOSTOJNOSTI IN ENOTNOSTI

- 1. januar in 2. januar – NOVO LETO

- 7. februar – POUKA PROST DAN

- 8. februar – PREŠERNOV DAN, SLOVENSKI KULTURNI PRAZNIK

- 18. april – VELIKONOČNI PONEDELJEK

- 27. april – DAN UPORA PROTI OKUPATORJU

- 1. maj in 2. maj – PRAZNIK DELA

- 25. junij – DAN DRŽAVNOSTI

- sobote in nedelje

**Informativna dneva v srednjih šolah:**

- petek, 11. februar 2022

- sobota, 12. februar 2022

**Izpitni roki za predmetne in popravne izpite:**

1. rok: 16. junij 2022–29. junij 2022 za učence 9. razreda
2. rok: 27. junij 2022–8. julij 2022 za učence od 1. do 8. razreda
3. rok: 18. avgust 2022–31. avgust 2022 za učence od 1. do 9. razreda

**Roki za ocenjevanje znanja učencev, ki se izobražujejo na domu:**

1. rok: 3. maj 2022–15. junij 2022 za učence 9. razreda

1. rok: 3. maj 2022–24. junij 2022 za učence od 1. do 8. razreda

2. rok: 18. avgust 2022–31. avgust 2022 za učence od 1. do 9. razred

## ŠOLSKA SVETOVALNA SLUŽBA IN DRUGE STROKOVNE SLUŽBE

Izvaja se v določenem obsegu, ki ga opravlja ravnatelj kot šolski pedagog z naslednjimi vrstami dejavnosti: dejavnosti pomoči, razvojne in preventivne dejavnosti, dejavnosti načrtovanja in vrednotenja.

Osnovna področja svetovalnega dela so: učenje in poučevanje; šolska kultura, vzgoja, klima in red; telesni, osebni-spoznavni in čustveni ter socialni razvoj; šolanje in poklicna orientacija ter socialno-ekonomske stiske. Poudarek svetovalnega dela bo na poklicni orientaciji učencev, zlasti v 9. razredu, individualni/skupinski pomoči učencem s težavami, odkrivanju in delu z nadarjenimi ter pomoči družinam v stiski.

Poklicna orientacija obsega :

- pred izbiro poklica spoznavanje sebe in poklicnih interesov (z uporabo računalniškega programa Kam in kako, učnih oz. didaktičnih gradiv idr.)

- informiranje učencev in staršev o šolah, izobraževalnih programih, poklicih, trgu dela oz. možnostih zaposlovanja in štipendiranja (z uporabo spletnih strani, gradiv, predstavitvami poklicev na šoli in okolici idr.)

- odločanje oz. izbira nadaljnje poklicne poti po končani osnovni šoli (z uporabo Vprašalnika o poklicni poti, udeležbo na informativnem dnevu idr.)

- individualno in skupinsko svetovanje ter informiranje.

V šolskem letu 2021/2022 svetovalno delo opravlja Anja Valenčić Štembergar.

E-naslov: valen.anja@gmail.com

## ŠOLSKA KNJIŽNICA

Knjižničarka vodi smotrno in vzgojno-izobraževalnemu programu ustrezno nabavo knjižničnega gradiva, njegovo strokovno obdelavo, ureditev in predstavitev. Učence in učitelje oskrbuje z gradivom, ki je potrebno za izvajanje učnega programa, spodbuja in razvija bralni interes učencev in osvajanje bralne značke. Usposablja učence za samostojno in aktivno uporabo vseh vrst knjižnihgradiv v okviru izvajanja knjižnično-informacijskih znanj (KIZ). Vzgaja in oblikuje učenca v uporabnika knjižnice na vseh stopnjah razvoja, tako da razvija različne spretnosti in sposobnosti. kot so raziskovalne, komunikacijske, informacijske. Oblikuje in vodi šolski učbeniški sklad. Knjižničarka sodeluje z vsemi učitelji, občasno z zunanjimi sodelavci in ustvarjalci. Vnaša enote v sistem COBISS. Vlogo knjižničarke v šolskem letu 2021/2022 opravlja Brigita Boštjančič Baša.

## UČBENIŠKI SKLAD

Učenci si lahko izposodijo učbeniške komplete ali posamezne učbenike. Za 1. in 2. razred so gradiva brezplačna.

## PROGRAM SODELOVANJA S STARŠI

Oblike sodelovanja s starši so: **govorilne ure in roditeljski sestanki.**

Starši sodelujejo tudi ob različnih drugih priložnostih, povezanih s programom šole. Za organizirano uresničevanje interesa staršev se v šoli oblikuje **svet staršev**, ki ima z zakonom opredeljene pristojnosti.

**Skupne roditeljske sestanke** sklicuje ravnatelj. Namenjeni so splošnemu informiranju staršev o življenju in delu šole, predavanjem s področja psiholoških in pedagoški ved, aktualnim dogodkom.

**Razredne roditeljske sestanke** sklicujejo razredniki. Namenjeni so obravnavi tistih vprašanj, ki so zanimiva za starše otrok v določenem razredu.

Teme posredujejo razredniki, zunanji sodelavci, šolski svetovalni delavec oz. ravnatelj.

**Skupne popoldanske govorilne ure** potekajo, ***od oktobra 2019 do maja 2020, vsak prvi torek v mesecu, od 17. do 18. ure****.* Namenjene so stikom staršev z razredniki in po predhodnem dogovoru z ostalimi učitelji.

**Individualne dopoldanske govorilne ure** načrtujejo učitelji enkrat tedensko, v dopoldanskem času; učitelji, ki svojo učno obveznost dopolnjujejo ali so zaposleni krajši delovni čas (Marijana Fidel, Petra Valenčič, Andreja Zeljkovič Batista, Nina Kalc, …), pa po dogovoru z učenci, razredniki in starši.

|  |
| --- |
| DOPOLDANSKE GOVORILNE URE |
| Učitelj  | Dan | Ura |
| Frol Jasmina | petek |  8.45 – 9.15 |
| Pirih Nives | ponedeljek | 10.40-11.25 |
| Čeligoj Ana | četrtek | 9.45-10.50 |
| Joimo Šajn Karmen | sreda |  11.30-12.15 |
| Čeranič Dejan | sreda | 10.40-11.25 |
| Romana Kompan | ponedeljek | 11.30-12.15 |
| Knafelc Jožef | torek  | 10.40-11.25 |
| Stock Nikolaja | ponedeljek | 8.45-9.30 |
| Janja Raspor | sreda | 8.45-9.30 |
| Šajn Martina | sreda | 9.50-10.25 |
| Valenčič Urška | četrtek | 7.55-8.40 |
| Valenčić Štembergar Anja | po dogovoru |

**Izredni obiski staršev** na šoli so bodisi na lastno pobudo ob predhodni najavi ali na povabilo razredničarke, ravnatelja ali drugih sodelavcev šole. Starši naj ob teh obiskih začutijo, da ob učno-vzgojnih težavah lahko najdejo nasvete in pomoč tudi zunaj uradno določenih rokov.

**Govorilne ure za učence in starše**

K dopoldanskim in popoldanskim govorilnim uram vabimo tudi posamezne učence. Če učenec potrebuje pomoč določenega učitelja, ima pravico do individualnega razgovora z njim. Razgovor predhodno napove temu učitelju.

## PODALJŠANO BIVANJE, VARSTVO VOZAČEV

Podaljšano bivanje je organizirano za učence od 1. do 5. razreda do 15.15 ure.

## ŠOLSKA PREHRANA

Jedilnike pripravlja vodja šolske prehrane Andreja Stegu v sodelovanju s kuharicami.







## ORGANIZACIJA PREVOZA

Šola skupaj z lokalno skupnostjo organizira brezplačen prevoz za vse učence šole. Urnik šolskih prevozov učenci dobijo prvi šolski dan in je objavljen na oglasnih deskah šole ter na šolski spletni strani.

## šolanje v času pandemije

***Da bo pouk potekal učinkovito, upoštevaj naslednja priporočila:***

* Prijavi se na eAsistenta in preko komunikacije ostanite v stiku z učitelji,
* Domačo nalogo pošiljaj do dogovorjene ure oziroma dneva,
* Preglej napake, ki vam jih posreduje učitelj in se nanje odzovi,
* Nauči se posredovati snov in vprašaj učitelja za pomoč,
* Ob dogovorjeni uri se prijavi na videokonference, pozorno poslušajte in sodelujte,
* Snov se dobro nauči, ker bo sledilo tudi preverjanje znanja.

Tudi v videokonferencah veljajo pravila lepega vedenja, ki so preplet spletnega bontona oziroma etikete in pravil lepega vedenja v učilnici. Od vsakega posameznika se pričakuje vzorno in odgovorno vedenje ter tudi da se do drugih vede tako, kot si sam želi, da bi se drugi obnašali do njega. Pouk na daljavo je namreč prav tako pouk.

Nekaj nasvetov za vedenje na videokonferencah.

1. **Bodi pripravljen in točen** – za srečanje se uredi, pripravi učbenike, zvezke in druge potrebščine, ki so potrebne za izvajanje določenega predmeta, bodi v tihem okolju, izklopi telefon in umakni druge moteče dejavnike, prižgi kamero in ugasni mikrofon.
2. **Aktivno sodeluj** – izkaži svoje zanimanje za predmet, pri tem pa vseeno bodi pozoren, da drugim udeležencem ne skačeš v besedo. Virtualno dvigni roko in počakaj na poziv učitelja ali profesorja.
3. **Bodi zbran in osredotočen na delo** – pouk na daljavo je vseeno pouk. Poskrbi, da od njega odneseš največ kar lahko. Med poukom delaj samo, kar ti je naročeno, druge obveznosti naj počakajo na konec.
4. **Spoštuj zasebnost**– tako svojo kot tudi od drugih. Na videokonferenci skušaj razkriti čim manj svoje okolice in intimnih zadev, prav tako pa se ne vtikaj v zasebnost drugega. Poskrbi, da v svojem ozadju ne boš razkril nečesa, kar bi lahko bilo povod za žaljenje ali norčevanje.
5. **Ne pozabi na človeka na drugi strani** – bodi spoštljiv, strpen in prijazen. Ne deli neprimernih ali žaljivih vsebin.
6. **Ne deli povezav do videokonference** na družabnih omrežjih ali na druge načine. To je tako, kot da bi v učilnico vabil ljudi, ki niso tvoji sošolci.
7. **Ne snemaj** ali ne delaj posnetkov zaslona brez dovoljenja učitelja.

**PODATKI O VRTCU**

**Naziv vrtca:** VRTEC PRI OSNOVNI ŠOLI JELŠANE

**Sedež vrtca:** Jelšane 82, 6254 Jelšane

Vrtec Jelšane je javno vzgojno izobraževalni zavod, ki izvaja veljavne programe za predšolsko vzgojo. Ustanoviteljica vrtca je Občine Ilirska Bistrica. Vrtec vključuje v svoj oddelek otroke od enajst mesecev do vstopa v šolo.

**KAKO DO NAS?**

**Telefonska številka:**

**Tajništvo: 05 71 187 00**

**Ravnatelj: 05 71 187 01**

**Igralnica: 05 71 187 03**

**VODSTVO VRTCA**

Ravnatelj: v.d. Mileta Grujić

Ravnatelj in tajništvo se nahajata v prostorih Osnovne šole.

* 1. ORGANIZIRANOST VRTCA

V vrtcu deluje kombinirana skupina SONČKI, v katero so vključeni otroci od 1. do 6. leta starosti. V skupino je vključenih 17 otrok.

Strokovne delavke v oddelku vrtca:

* Martina Katern Tomažič: vzgojiteljica predšolskih otrok
* Ariana Babić: vzgojiteljica-pomočnica vzgojiteljice
* Monika Baša: vzgojiteljica-pomočnica vzgojiteljice

**Poslovni čas vrtca**

Vrtec posluje vsak delavnik, razen med prazniki. Svoja vrata odpre zjutraj ob 6.00 in jih zapre popoldne ob 16. uri. V času dopustov in v primeru daljše odsotnosti otroka, je možen začasen izpis. Starši spoštujejo poslovni čas vrtca. Za otroka ni priporočljivo, da ostaja v vrtcu več kot devet ur dnevno.

**Vrtec počiva ob praznikih**

V času praznikov je v vrtec vključenih manj otrok. Zaradi organizacije dela in racionalne nabave živil, vrtec z vprašalnikom povpraša starše o morebitni odsotnosti otrok.

**Dan v vrtcu**

|  |  |
| --- | --- |
| 6.00 do 8.20 | Prihod v vrtec, igra po želji |
| 8.30 do 9.00 | Priprava na malico, malica |
| 9.15 do 11.20 | Vodene in spontane dejavnosti, sadna malica, bivanje na prostem |
| 11.30 do 16.00 | Počitek otrok, popoldanska malica, igra in odhod domov |

**Prihod in odhod v vrtec**

Starši pripeljejo svoje otroke v vrtec vsak dan do 8.30, ko je čas za jutranjo malico. Starši odsotnost otroka in odsotnost zaradi bolezni sporočijo vzgojiteljicam do 8.30.

Otroci prihajajo v vrtec v spremstvu odrasle osebe. Otroke lahko spremljajo v vrtec tudi otroci stari od 10 do 14 let vendar le s pisno izjavo staršev.

Starši so dolžni otroka ob prihodu v vrtec ali iz njega osebno oddati in prevzeti pri vzgojiteljici ali pomočnici vzgojiteljice.

* 1. PROSTOR

Vzgojno izobraževalno delo poteka v igralnici vrtca, gibalne dejavnosti pa v šolski telovadnici in šolskem igrišču. Vrtčevsko igrišče je namenjeno skupni igri in gibalnim dejavnostim na igralih. Okolica vrtca je obdana z naravo, zato jo otroci in vzgojiteljice izkoristijo za raziskovanje, učenje in sproščanje.

* 1. ZDRAVJE OTROK V VRTCU

Starši so dolžni v vrtec pripeljati zdravega otroka. Bolan otrok potrebuje ustrezno nego in počitek v domačem okolju. S tem preprečimo prenos nalezljivih bolezni. V primeru nalezljive bolezni, starši o tem nemudoma obvestijo strokovne delavke vrtca.

Če otrok ob prihodu v vrtec kaže znake bolezenskega stanja: vročina, driska, bruhanje, gnojni izcedek iz nosa s kihanjem in kašljanjem, gnojno vnetje oči, izpuščaji in drugo, ga strokovna delavka ne sprejme v vrtec.

Če med bivanjem v vrtcu nastopijo bolezenski znaki, strokovne delavke nemudoma o tem obvestijo starše. Starši pridejo po svojega otroka v čim krajšem času.

* 1. PROGRAM VRTCA

**Poslanstvo našega vrtca**

Vstop v vrtec je enkraten dogodek.

Staršem bomo v pomoč pri celoviti skrbi za otroke in izboljšanju kvalitete življenja družin.

**Prednostne naloge vrtca**

Temeljne naloge vrtcev so pomoč staršem pri celoviti skrbi za otroke, izboljšanje kvalitete življenja družin in otrok ter ustvarjanje pogojev za razvoj otrokovih telesnih in duševnih sposobnosti.

V vrtčevskem letu 2021/2022 bomo pozornost namenili naslednjim prednostim nalogam:

1. ZAGOTAVLJANU VARNEGA, POMIRJUJOČEGA IN SPODBUDNEGA UČNEGA OKOLJA ZA VSE OTROKE
2. RAZVIJANJU KULTURNIH NAVAD IN BONTONA
3. OTROŠKI IGRI
4. GIBANJU V NARAVI SKOZI VSE LETNE ČASE
5. SKRBI ZA ZDRAVJE IN ODGOVOREN ODNOS DO OKOLJA
6. RAZVIJANJU KVALITETNE BRALNE KULTURE
7. MEDSEBOJNEMU SODELOVANJU IN UČINKOVITI KOMUNICIRANJI S STARŠI

**Kurikulum za vrtce**

Strokovna podlaga za naše strokovno delo in dejavnosti predstavlja Kurikulum za vrtce, ki je nacionalni dokument za področje predšolske vzgoje.

Obsega šest področij dejavnosti: gibanje, jezik, umetnost, matematiko, družbo in naravo. Dejavnosti se med seboj prepletajo.

**Celoletni projekti vrtca**

* Gibalno športni program MALI SONČEK (rumeni-predšolski otroci)
* Projekt PASAVČEK
* Bralni projekt PRAVLJICA POTUJE (pravljična torbica)
* Projekt PREDŠOLSKA BRALNA ZNAČKA
* Projekt ZDRAVJE V VRTCU
* Projekt BEREMO Z ZAJČKOM MAKSIJEM (Knjižnica Makse Samsa)

**Obogatitvene dejavnosti**

* Praznovanja pomembnih dni v letu
* Praznovanje rojstnih dni
* Teden otroka
* Dan ZEMLJE
* Tradicionalni slovenski zajtrk
* Tek podnebne solidarnosti

Delavnice s starši in starimi starši bomo izvedli v kolikor se bodo sprostili ukrepi glede Covid-19 sprostili.

**Dodatne dejavnosti**

* Predstave v vrtcu (gledališki abonma)

Dodatne dejavnosti se izvajajo ob soglasju staršev, zadostnem številu prijav, so financirane s strani staršev in se izvajajo upoštevajoč higienske ukrepe, ki so vezani na covid-19.

* 1. SODELOVANJE Z ŠOLO, OKOLJEM IN KRAJEVNO SKUPNOSTJO

Pri izvajanju dejavnosti za otroke se povezujemo s krajevno skupnostjo Jelšane, osnovno šolo, sosednjimi vrtci, Knjižnico Makse Samsa, Območno organizacijo Rdečega križa, Karitasom, Zdravstvenim domom Ilirska Bistrica, policijo, gasilci, lovskim društvom.

Strokovno sodelujemo s srednješolskimi in visokošolskimi ustanovami s področja predšolske vzgoje. V vrtcu izvajamo redno študijsko prakso za dijakinje in študentke s področja predšolske vzgoje.

**Strokovne službe**

Svetovalno delo v vrtcu izvaja Timea Jenko, pedagoginja v svetovalni službi za potrebe občine, ki opazuje in spremlja razvoj otrok.

Mesečno nas v vrtcu obišče logopedinja Maja Hrvatin Gorjanc iz Centra za komunikacijo, sluh in govor Portorož. Pomoč nudi otrokom z govorno-jezikovnimi težavami. Svetuje tudi staršem in strokovnim delavkam vrtca.

Sodelujemo tudi s šolsko svetovalno delavko Anjo Valenčić Štembergar.

Povezujemo se tudi z Zdravstvenim domom Ilirska Bistrica (pediatrična in zobna ambulanta).

**Sodelovanje med vrtcem in starši**

Dobro sodelovanje med vrtcem in starši je zelo pomemben dejavnik, ki vpliva na vsestranski razvoj otroka in na njegovo počutje v vrtcu. Sodelovanje med starši in vrtcem se mora ves čas dopolnjevati. Na tak način lahko vzgojitelji bogatimo življenja otrok.

Vsa obvestila za starše visijo na oglasni deski pred igralnico SONČKI in vhodnih vratih vrtca.

Na spletni strani vrtca so objavljena pomembne dejavnosti, ki se izvajajo v vrtcu.

O vseh novih ukrepih in spremembah bomo starše sproti obveščali. Pogovorne urice potekajo telefonsko ali preko videokonference v popoldanskem času, enkrat mesečno. Izredne pogovorne urice potekajo v igralnici vrtca in ob upoštevanju splošnih higienskih priporočil in ukrepov.

**Dejavnosti za starše**

* Vsakodnevna kratka izmenjava informacij z vzgojiteljicami ob prihodu in odhodu otroka iz vrtca,
* pogovorne urice, ki se izvajajo enkrat mesečno ali po dogovoru z vzgojiteljico,
* uvodni roditeljski sestanek,
* ustvarjalne delavnice za starše in stare starše,
* postopno uvajanje otroka v vrtec v dogovoru z vzgojiteljico,
* tematska predavanja za starše,
* sodelovanje predstavnikov staršev v svetu staršev in svetu zavoda.

**Uvajanje otrok v vrtec**

Pri prehodu iz domačega v vrtčevsko okolje gre za veliko spremembo. Otroci prihajajo v vrtec v najnežnejšem razvojnem obdobju, zato je potrebno prehod iz varnega, domačega okolja v vrtec otrokom čim bolj olajšati ter ga narediti kar se da prijetnega.

Pomembno je:

* Postopno uvajanje otroka v vrtec s prisotnostjo enega od staršev,
* redni pogovori med starši in vzgojiteljico,
* omogočiti otroku, da ima ob sebi svojo ljubkovalno stvar ali igračo, saj mu ta objekt daje občutek varnosti,
* več telesnega kontakta, ljubkovanja, otroku olajša čustvene stiske,
* stalen ritem prihodov in odhodov, saj le ta daje otroku varnost in zaupanje,
* v vrtec naj otrok prihaja redno, kljub začetniškim težavam,
* odkriti pogovori z vzgojiteljico o težavah.

Osnoven informacije o uvajanju otrok dobijo starši v razgovoru z vzgojiteljico. S starši se dogovorimo o časovnem razporedu uvajanja. Starši v igralnici uporabljajo zaščitno masko. Pred vstopom v igralnico si razkužijo roke in se preobujejo v copate. V času uvajanja skrbijo za svojega otroka, v igralnici ostajajo na enem mestu ter vzdržujejo ustrezno razdaljo do drugih otrok in strokovnih delavk. Po odhodu staršev in otrok, ustrezno razkužimo in prezračimo igralnico.

**Vpis v vrtec**

Vrtec enkrat letno, v sodelovanju z Občino Ilirska Bistrica objavi javni razpis za vpis otrok v vrtce v občini Ilirska Bistrica za naslednje šolsko leto, ki poteka predvidoma v mesecu marcu. Vrtec vpisuje in sprejema predšolske otroke na podlagi prijav in prostih mest vse leto.

**Izpis iz vrtca**

Starši, ki želijo izpisati otroka iz vrtca morajo vzgojiteljici predložiti Izpisni list otroka iz vrtca. Izpisni list predložijo najmanj 8 dni pred nameravanim datumom izpisa.

**Plačilo vrtca**

Osnova za plačilo vrtca je cena programa, v katerega je otrok vključen. Cene programa sprejme občina ustanoviteljica.

Če je otrok zaradi bolezni odsoten več kot 30 ali manj kot 90 dni ter starši odsotnost utemeljijo z ustreznim zdravniškim potrdilom, se plačilo staršev poleg stroškov prehrane še dodatno zniža za en plačilni razred. Če je otrok zaradi bolezni odsoten več kot 90 dni in starši odsotnost utemeljijo z zdravniškim potrdilom, se plačilo staršev oprosti v celoti.

Za en plačilni razred se zniža obveznost plačila staršev tudi za odsotnost otrok v času poletnih počitnic. Odsotnost otroka mora trajati več kot 30 dni in manj kot 90 dni, starši pa jo morajo pisno napovedati vsaj 3 delovne dni pred pričetkom otrokove odsotnosti na predpisanem obrazcu Začasen izpis iz vrtca zaradi poletnih počitnic. Takšna odsotnost ne pomeni izpisa otroka iz vrtca.

* 1. PRIPOROČILA ZA DELOVANJE VRTCA OB POJAVLJANJU COVID-19

**Prihod v vrtec in odhod iz vrtca**

* Otroka v vrtec pripelje in iz vrtca odpelje eden od staršev oziroma ena zdrava odrasla oseba.
* Ob prihodu in odhodu iz vrtca je obvezna uporaba zaščitne maske in razkuževanje rok.
* Starši vzdržujejo ustrezno razdaljo (1,5–2 m) do vzgojiteljic, drugih otrok in staršev.
* Starši odpeljejo otroka v garderobo, kjer mu pomagajo pri preobuvanju in ga pospremijo do vrat igralnice. V igralnico ne vstopajo.
* Po prihodu v igralnico si otrok umije roke z milom in vodo.
* Po oddaji in prevzemu otroka starši čimprej zapustijo vrtec in vrtčevsko igrišče.
* Zadrževanje odraslih v vrtcu ni dovoljeno.
* Otroci v vrtec ne prinašajo igrač od doma.
* Mlajši otroci (1–3 let) lahko prinesejo ‘ninice’ in dude.

**Zdravje otroka**

* Starši v vrtec pripeljejo le zdravega otroka.
* Otroka, ki ob prihodu v vrtec kaže znake bolezenskega stanja (vročina, driska, bruhanje, gnojni izcedek iz nosa, gnojno vnetje oči, izpuščaj in drugo), strokovna delavka ne sme sprejeti v oddelek.
* Otrok se lahko v vrtec vrne 48 ur po tem, ko otrok ne kaže več bolezenskih znakov.
* Starši pozorno spremljajo zdravstveno stanje otroka. V primeru, da zboli, nemudoma obvestijo vrtec po telefonu.
* Če med bivanjem otroka v vrtcu nastopijo bolezenski znaki, strokovna delavka takoj obvesti starše. Starši so dolžni čimprej prevzeti otroka, ki bo do njihovega prihoda v spremstvu strokovne delavke počakal v izolacijski sobi, ki se nahaja pri stranskem vhodu pri telovadnici.

Če je pri otroku potrjena okužba s COVID-19, starši o tem obvestijo vrtec. Vrtec o tem obvesti Nacionalni inštitut za javno zdravje in Ministrstvo za izobraževanje, znanost in šport. NIJZ začne voditi epidemiološko preiskavo. Vrtec ukrepa po navodilih regijskega epidemiologa. O morebitnih dodatnih ukrepih bodo starši sproti obveščeni.

Za Osnovno šolo Jelšane,

v.d. ravnatelja Mileta Grujić

**OSNOVNA ŠOLA JELŠANE**

**PUBLIKACIJA ZA ŠOSLKO LETO 2021/2022**

Za OŠ Jelšane

v. d. ravnatelja, Mileta Grujić

*Oblikoval: Mileta Grujić*

*september, 2021*

